|  |  |
| --- | --- |
|  |  |
| **Număr înregistrare: 2596 / 24.04.2023** |
| ServiciulAdministrareParcări  Email: parcari@adpsm.ro  Tel: 0261.713.454 |

**REFERAT DE SPECIALITATE**

la proiectul de hotărâre privind aprobarea Regulamentului de funcţionare a sistemului privind controlul, limitarea și taxarea staționărilor în municipiului Satu Mare

Prin H.C.L. nr. 182/ 29.09.2005 privind reorganizarea Administraţiei Piețelor s- a înfiinţat un nou serviciu public cu personalitate juridică subordonat Consiliului Local Satu Mare, denumit Administraţia Domeniului Public, iar prin anexa la HCL nr. **263/23.11.2017 s-a stabilit Regulamentului de funcţionare al sistemului privind controlul, limitarea şi taxarea staţionărilor în municipiul Satu Mare respectiv rezervarea locurilor de parcare la reședință.**

Având în vedere numărul considerabil al locurilor de parcare la reședință (7266 locuri), coroborat cu faptul că acesta va crește in perioada următoare, respectiv cu dorința de digitalizare a serviciilor privind această categorie de parcări, începând cu data intrării în vigoare a prezentei hotărâri, se va implementa platforma online de tip portal web GIS.

Prin intermediul acesteia cetățenii din municipiul Satu Mare vor avea atât posibilitatea prelungirii locurilor de parcare la reședință online, cât plata acestora prin intermediul acestei metode.

Scopul pentru care dorim să implementăm accesarea platformei menționate mai sus este acela de a evita aglomerarea la ghișele instituției, a beneficiarilor locurilor de parcare la reședință.

Drept urmare, propunem ca proiectul de hotărâre privind aprobarea unui nou Regulament de funcţionare a sistemului privind controlul, limitarea și taxarea staționărilor în municipiului Satu Mare, să fie supus: **dezbaterii publice**, respectiv, în conformitate cu prevederile art. 129 alin. (1) alin. (2) lit. a) din O.U.G. nr. 57/ 2019 privind Codul Administrativ, cu modificările și completările ulterioare **aprobării de către Consiliul Local Satu Mare**.

Director general,

cj. Bozai Vodă Cristian

Întocmit,

Nemeș Marin

|  |  |
| --- | --- |
|  |  |
| **Număr înregistrare: 2597 / 24.04.2023**  ADMINISTRAȚIA DOMENIULUI PUBLIC |
| ServiciulAdministrareParcări  Email: parcari@adpsm.ro  Tel: 0261.713.454 |

CĂTRE,

PRIMĂRIA MUN. SATU MARE

Subscrisa Administrația Domeniului Public, cu sediul în municipiul Satu Mare, str. Martirilor Deportați nr. 25, cod fiscal 4750196, reprezentată prin cj. Bozai Vodă Cristian, în calitate de director general, prin prezenta rog inițierea unui proiect de hotărâre având ca obiect aprobarea Regulamentului de funcționare a sistemului privind controlul, limitarea și taxarea staționărilor în municipiului Satu Mare.

În acest sens depunem anexat: raportul de specialitate nr.2596/24.04.2023 și Regulamentul de funcționare a sistemului privind controlul, limitarea și taxarea staționărilor în municipiului Satu Mare.

Cu respect,

**Director general,**

**Cj. Bozai Vodă Cristian**

Întocmit,

Nemeș Marin